ORDENANZA FISCAL IMPOSTO BENS INMOBLES
ADMINISTRACIÓN LOCAL — Municipal — Moraña (Ordenanzas e Regulamentos, 16/02/2018)

Ao non haberse presentado alegacións durante o prazo de exposición ao público, queda automaticamente elevado a definitivo o acordo plenario provisional deste concello, adoptado na sesión ordinaria celebrada o día 5 de decembro de 2017, sobre aprobación da Ordenanza Fiscal reguladora do Imposto sobre Bens Inmobles, cuxo texto íntegro se fai público, en cumprimento do artigo 17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. En uso das facultades contidas nos artigos 133.2 e 142 da Constitución Española, de acordo co disposto nos artigos 105 e 106 da Lei 7/1985, de 2 de abril, Reguladora das Bases do Réxime Local, e de conformidade ao disposto no artigo 59 e os artigos 60 a 77 e Disposición Transitoria Décimo oitava do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, este Concello establece a regulación do Imposto sobre Bens Inmobles, que se rexerá pola presente Ordenanza fiscal, cuxas normas atenden ao previsto nos artigos 60 e seguintes do Texto Refundido da Lei Reguladora das Facendas Locais, no Texto Refundido da Lei do Catastro Inmobiliario aprobado por Real Decreto Lexislativo 1/2004, de 5 de marzo, no Real Decreto 417/2006, de 7 de abril polo que se desenvolve o Texto Refundido da Lei do Catastro Inmobiliario. Será igualmente de aplicación o disposto nas disposicións de rango legal ou regulamentario ditadas en desenvolvemento de devandita Lei nas que non existe na presente Ordenanza Fiscal tratamento pormenorizado. A Ordenanza será de aplicación en todo o termo municipal.1. Establécense as seguintes bonificacións: a) Establécese unha bonificación do 95% da cota íntegra do imposto a favor dos inmobles nos que se desenvolvan actividades económicas relacionadas con explotacións agrícolas, gandeiras e forestais. A bonificación deberá ser solicitada polos interesados e presentar a seguinte documentación: 1.—Escrito de solicitude 2.—Certificación catastral do inmoble 3.—Certificación da Xunta de Galicia de inscripción da Explotación no Rexistro de Explotacións Agrarias.4.—Documento de alta no Imposto sobre Actividades Económicas b) Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando inplique creación de emprego, cos seguintes tramos: 1º.—Ata o 95% pola creación de máis de 20 postos de traballo.2º.—Cando menos o 75 por 100 pola creación de entre 11 e 20 postos de traballo 3º.—Cando menos o 50 por 100 pola creación de ata 10 postos de traballo A bonificación deberá ser solicitada polos interesados e presentar a seguinte documentación: 1) Escrito de solicitude 2) Certificación catastral do inmoble 3) Documentación sobre as Licencias de obras, 1ª ocupación e de actividade 4) Documentación de alta no imposto sobre actividades económicas 5) Documentación que xustique a creación de emprego A presente Ordenanza, aprobada polo Pleno do Concello de Moraña, na sesión ordinaria con data 05-12-2017, entrará en vigor no momento da súa publicación integra no Boletín Oficial da Provincia e comezará a aplicarse a partir do 1 de xaneiro de 2019 no relativo ao punto b) do artigo 1, permanecendo en vigor até a súa modificación ou derrogación expresa. DOCUMENTO ASINADO ELECTRONICAMENTE